Emily Deschanel

Emily Erin Deschanel (čit. //) američka je glumica i televizijska producentica, najpoznatija po ulozi dr. Temperance "Bones" Brennan u Foxovoj kriminalističkoj seriji Kosti.

 Rane godine 
Rođena je u Los Angelesu i kći je snimatelja i režisera Caleba Deschanela i glumice Mary Jo Deschanel (rođ. Weir). Ima mlađu sestru Zooey, koja je također glumica, ali i manekenka, tekstopisac i muzičarka.Sarah Miller, "Intervju s Emily Deschanel", magazin Women's Health, april 2007. Majka joj je irskog, a otac francuskog porijekla. Odrastala je po mnogim zemljama: Italija, Kanada, Francuska, Jugoslavija, Engleska i Južnoafrička Republika.

 Karijera 
Debi u igranom filmu imala je 1994. u Napojnici od dva miliona dolara. Njena sljedeća važnija uloga bila je u mini seriji Rose Red iz 2002, čiji je autor Stephen King. Nakon toga se pojavila u Studengori, Alamu i Stazama slave i bila je proglašena jednom od "šest glumica na koje treba pripaziti" u Interview Magazineu 2004.

Nakon što je imala glavnu žensku ulogu u Tihom vrisku, dobila je ulogu dr. Temperance Brennan u Foxovoj seriji Kosti, koja je zasnovana na stvarnoj forenzičkoj antropologinji Kathy Reichs. Za svoju izvedbu nominirana je za nagradu Satellite 2006. i Teen Choice Award 2007. Također je dobila i dvije uzastopne nagrade Ewwy (dodjeljuje ih Entertainment Weekly dobrim glumcima i serijama koji nisu nominirani za Emmy) za najbolju glavnu glumicu u kategoriji drame za 2009. i 2010. godinu. Od treće sezone bila je koproducentica Kostiju, a od sredine četvrte postala je i producentica, zajedno s partnerom iz serije Davidom Boreanazom.

Zajedno s Alyson Hannigan, Jaime King, Minkom Kelly i Katharine McPhee, snimila je video pidžama-zabavu, dostupnu na sajtu FunnyorDie.com, u cilju promocije redovnih pregleda na rak dojke, a sve to za organizaciju Stand Up 2 Cancer.

Posljednjih godina njena briga za dobrobit životinja potakla ju je da bude jedan od producenata dokumentarca Kako sam postao slon.

 Lični život 
mini|desno|250px|Emily Deschanel na 23. dodjeli nagrada Genesis (mart 2009).
Deschanel je vegan i predano podržava akcije za prava životinja. Može se vidjeti u videu iz emisije Access Hollywood s promocije knjige Karen Dawn pod nazivom Zahvala majmunu: Ponovno promišljanje o načinu na koji tretiramo životinje. Deschanel tu govori o tome kako vegetarijanska i veganska ishrana pomažu životnoj sredini. Također je možemo vidjeti i u drugom videu na službenom veb-sajtu navedene knjige u kojem govori o važnosti prava životinja.

Diplomirala je dramu na Programu obuke za profesionalne glumce u okviru Bostonskog univerziteta.

Dana 25. septembra 2010. udala se za scenarista i glumca Davida Hornsbyja na maloj privatnoj ceremoniji u Pacific Palisadesu (Los Angeles). Par je 31. marta 2011. objavio da očekuju njihovo prvo dijete. Deschanel je 21. septembra rodila sina, kome su dali ime Henry. Dana 5. decembra 2014. objavila je da čeka drugo dijete.

Njena najbolja prijateljica jest Michaela Conlin, kolegica iz Kostiju, a prijatelj je i sa Boreanazom, s kojim je veže jaka radna veza.

 Filmografija 
 Godina Naslov Uloga Napomene1994.Napojnica od 2 miliona dolaraaktivistica borbe protiv krznene odjeće2000.It's a Shame About RayMaggiekratki film2001.The Heart DepartmentMaude AllynTV-film2002.Rose RedPam Asburymini serija2002.Zakon i red: Odjel za žrtveCassie Germaineepizoda: "Surveillance"2002.ProvidenceAnnie Franksepizode: "Cloak & Dagger" "The Eleventh Hour"2003.The Dan ShowSamTV-film2003.EasyLaura Harris nezavisni film2003.Studengoragđa Morgan2004.AlamoRosanna Travis2004.Ne potcjenjuj JordanMichelleepizoda: "All the News Fit to Print"2004.Spider-Man 2recepcionerka2004.Old Tricksženakratki film2005.Tihi vrisakKate Houghton2005.MuteClairekratki film2005.That NightAnniekratki film2005–2017.Kostidr. Temperance Brennanproducentica (s Davidom Boreanazom)
glavna uloga2006.Staze slaveMary Haskins2009.Čuvarica svoje sestredr. Farquad2009.Tit for TatEmilyTV-serija2010.The Cleveland ShowJulia Roberts (glas)epizoda: "Cleveland Live!"2011.The Perfect FamilyShannon Cleary 2011. The Cleveland Show glumi samu sebe (glas) Epizoda: "Hot Cocoa Bang Bang"2014.Unity narator dokumentarac 2014.Pijana historija Babe Didrikson Zaharias, profi-golferica / osnivačica LPGA Epizoda: "Sports Heroes"

 Reference 

 Vanjski linkovi 


 Videointervju s Emily Deschanel na AfterEllen.com
 Video s promocije knjige Zahvala majmunu 
 Video za Zahvalu majmunu

Kategorija:Rođeni 1976.
Kategorija:Živi ljudi
Kategorija:Biografije, Los Angeles
Kategorija:Američke glumice
Kategorija:Američki televizijski producenti
Kategorija:Amerikanci porijeklom iz Francuske
Kategorija:Amerikanci porijeklom iz Irske
Kategorija:Amerikanci porijeklom iz Nizozemske
Kategorija:Amerikanci porijeklom iz Engleske
Kategorija:Amerikanci porijeklom iz Švicarske